Z á p i s n i c a
zo šiesteho zasadnutia Obecného zastupiteľstva obce Nedožery-Brezany  
konaného dňa  26.10.2011       ___________________________________________________________________________ 

       Prítomní:  viď prezenčná listina
                                            
       Program: 

1.	Otvorenie
2.	Určenie zapisovateľa, overovateľov zápisnice
3.	Schválenie programu zasadnutia
4.	Kontrola plnenia ukladacích uznesení
5.	Návrh VZN č. 7/2011 Štatút obce Nedožery-Brezany
6.	Návrh VZN č. 8/2011 Požiarny poriadok obce Nedožery-Brezany     
7.	Správa o výsledkoch a podmienkach výchovno-vzdelávacej činnosti Základnej školy  s materskou školou Vavrinca Benedikta v Nedožeroch-Brezanoch za školský rok 2010/2011             
8.   Správa o výsledkoch kontrolnej činnosti hlavného kontrolóra
      9.   Rôzne 
    10.   Diskusia
    11.   Záver

       K bodu l   -   Otvorenie  

       Zasadnutie obecného zastupiteľstva otvoril a viedol starosta JUDr. Martin Mokrý.     
       Podľa  počtu  prítomných  poslancov   vyhlásil, že zasadnutie je spôsobilé rokovať 
       a uznášať sa.	                                                     
       
       K bodu 2  -   Určenie  zapisovateľa, overovateľov zápisnice  

       Zapisovateľ: Ing. Silvester Hanuska, zástupca starostu 
       Overovatelia: Ing. Pavol Cipov, Ing. Bohuslav Znamenák
                                                                                                               
       K bodu 3  -  Schválenie programu zasadnutia obecného zastupiteľstva
 
       Program  zasadnutia  predniesol  starosta  JUDr. Martin Mokrý, tento bol bez pripomienok    
       poslancami schválený.  

       K bodu 4  -  Kontrola plnenia ukladacích uznesení 

       Kontrolu plnenia vykonal Ing. Silvester Hanuska, zástupca starostu.
       Uznesenie č. 8/2011 je v plnení, kontrola sa vykoná na zasadnutí obecného zastupiteľstva         
       dňa 14.12.2011.
       Uznesenie  č. 50/2011  bude  predmetom  rokovania  dnešného  zasadnutia  obecného 
       zastupiteľstva v bode 8 programu. 

       K bodu 5  -   Návrh VZN č. 7/2011 Štatút obce Nedožery-Brezany

       Návrh  Štatútu obce Nedožery-Brezany  predložil starosta JUDr. Martin Mokrý.  K návrhu     
       boli poslancom Mgr.Petrom Chudým predložené pripomienky, ktoré obecné zastupiteľstvo 
       schválilo. Na základe týchto pripomienok sa Štatút obce mení nasledovne:
       V § 3 ods. (2) sa dopĺňa znenie § 3 ods.2 o ods.3.
       V § 3 ods. (3) sa vypúšťa posledná veta.
       V § 4 ods. (4) sa slovo v zátvorke (“nariadenia“) mení na ( ďalej len “nariadenia“). 
       V § 5 ods. (1) sa písmená Z.z. za zákonom č. 138/1991  nahrádzajú písmenami Zb.
       V § 9 ods. (1) sa za slová v platnom znení a dopĺňa miesto 9 § 9 ods.1.
       V § 9 ods. (2) sa dopĺňa nové písm. f):
       f)  spôsoby  výkonu  práv  vyplývajúcich  z vlastníctva cenných papierov a majetkových 
       podielov na právnických osobách založených obcou alebo v ktorých má obec postavenie 
       ovládajúcej osoby alebo rozhodujúci vplyv,  s dôrazom  na transparentnosť a efektívnosť 
       nakladania s majetkom.
       V § 14 ods. (2) sa čísla 9 až 11 nahrádzajú číslami 7 až 9.
       V § 22 ods. (2) písm. a) sa dopĺňajú za text slová: ako aj zmenu názvu obce,.
       V § 30 sa mení znenie ods. (2) nasledovne:
       (2)  Na  čele  dobrovoľného  hasičského  zboru  je veliteľ,  ktorého  vymenúva  do funkcie  
       a odvoláva obecné zastupiteľstvo na návrh starostu obce.
       V § 30 sa slová požiarny, požiarneho menia na slová hasičský, hasičského.
       § 32 Vlajka obce Nedožery-Brezany sa mení na § 35, nasledujúce §§ 33 až 42 sa menia na
       §§ 36 až 45.
       V § 34 Erb obce Nedožery-Brezany  v ods. (3) sa dopĺňa nové písm. j):
       j)  v záhlaví dokumentov, listín, písomností a tlačovín, publikácií orgánov obce 
       a organizácií obcou zriadených, iných reklamných a propagačných materiáloch 
       súvisiacich s prezentáciou obce.
       V § 40 ods. (3) sa mení znenie prvej vety nasledovne: Zápisy chronologicky dokumentujú 
       fakty  z  politického,  spoločenského,  ekonomického,  kultúrneho  a náboženského  života  
       obyvateľov obce.        
       V § 40 sa mení znenie ods. (4) nasledovne:
       (4)   Spracovaním  zápisov  do  kroniky  je  poverený  obecný  kronikár,  ktorého po  
       predchádzajúcom  schválení obecným zastupiteľstvom menuje a odvoláva dekrétom 
       starosta.
       V § 40 sa dopĺňa nový ods. (7), ktorý znie:
       (7)   Ostatné otázky upravuje Štatút kronikára obce.
       Dopĺňa sa názov § 6 : Hospodárenie s majetkom obce.
       Zrušuje sa § 8 a znenie ods. (1) tvorí ods. (5) § 6.
       Zrušuje sa § 9 a znenie ods. (1), (2) a (3) tvorí ods. (6), (7) a (8) § 6.
       Dopĺňa sa názov § 7 : Zriaďovanie organizácií a právnických osôb.
       Zrušením § 8 a § 9 sa §§ 10 až 45 menia na §§ 8 až 43.

      Návrh Štatútu obce a upravený Štatút obce Nedožery-Brezany je prílohou zápisnice.		             

       K bodu 6  -   Návrh VZN č. 8/2011 Požiarny poriadok obce Nedožery-Brezany

       Návrh  Požiarneho  poriadku  obce  Nedožery-Brezany  predložil  starosta  JUDr. Martin 
       Mokrý. Návrh bol obecným  zastupiteľstvom  bez  pripomienok  schválený  a je prílohou 
       zápisnice.    

      K bodu 7  -   Správa  o  výsledkoch  a  podmienkach  výchovno-vzdelávacej  činnosti 
                            Základnej školy s materskou školou Vavrinca Benedikta  v Nedožeroch-
                            Brezanoch za školský rok 2010/2011

      Správu predložil riaditeľ školy PaedDr. Dušan Schut. Voči správe neboli vznesené žiadne    
      pripomienky. Správa bola obecným zastupiteľstvom schválená a je prílohou zápisnice. 
                                    
      K bodu 8  -  Správa o výsledkoch kontrolnej činnosti hlavného kontrolóra 
                                                     
      Správu predložil hlavný kontrolór Ing. Vladimír Hvojnik a je prílohou zápisnice. Návrhy 
      opatrení  vyplývajúcich  zo  správy  sú  obsiahnuté  v uzneseniach  č.59/2011, č.60/2011, 
      č.61/2011 a č.62/2011 zo šiesteho zasadnutia obecného zastupiteľstva.
      V  nadväznosti  na  uznesenie  č. 50/2011  zo  dňa  31.08.2011,  ktorým  bol doplnený plán 
      kontrolnej  činnosti   na  II. polrok  2011  bol  hlavným  kontrolórom  predložený  Protokol    
      o výsledku  kontroly OZ NB 50/1/2011 – zameraný  na kontrolu  dodržiavania  zákona číslo 
      211/2000 Z.z. o slobodnom prístupe k informáciám a Správa o výsledku následnej finančnej 
      kontroly   OZ NB 50/2/2011 – zameraná  na  kontrolu  účelnosti  a  efektívnosti  prevádzky     
      motorového vozidla vo vlastníctve obce ( príloha zápisnice). 
      Hlavný kontrolór podal správu k inventarizácii majetku a záväzkov obce k 31.12.2011. 
      Návrh  opatrenia vyplývajúceho z tejto správy je obsiahnutý v uznesení  č. 58/2011 zo 
      šiesteho zasadnutia obecného zastupiteľstva. 
		                            				                                                                                                             
      K bodu 9  -  Rôzne

1.	Správy predsedov komisii o ich činnosti:

Ing.Silvester Hanuska – predseda komisie finančnej, sociálnych vecí a bytovej:

Informoval o zasadnutí komisie dňa 25.10.2011 a do rokovania obecného zastupiteľstva predložil:

a)	Návrh na vyradenie osobného motorového vozidla Peugeot Partner EČ PD 766 AR 
z majetku obce. Náklady na jeho opravu uvedené v posudku nutnej opravy vypracovaného Autodielňou VILI – Viliam Čižnár zo dňa 20.09.2011, činia čiastku 1 899 Eur, pričom nie je započítaná hodnota zimných a letných pneumatík, ktoré by bolo nutné zakúpiť, pokiaľ by sa vozidlo aj naďalej prevádzkovalo. Predajná cena tohto vozidla podľa prieskumu z internetu je od 1 400 do 1 600 Eur. Na základe odporúčania komisie obecné zastupiteľstvo schválilo jeho vyradenie z majetku obce a jeho odpredaj ako prebytočný majetok obce v zmysle ustanovení zákona č. 138/1991 Zb. o majetku obcí v znení neskorších predpisov. 

b) Žiadosť p.Anny Butkovej o sociálnu výpomoc na nákup palivového dreva na zimu. K žiadosti bolo doložené rozhodnutie ÚPSVaR o znížení dávky a príspevku na sumu 195,19 Eur od 01.06.2011. Na základe odporúčania komisie, ktorá preskúmala majetkové pomery žiadateľky obecné zastupiteľstvo schválilo jednorazovú finančnú výpomoc vo výške 100 Eur na nákup palivového dreva s tým, že bude preplatená vystavená faktúra resp. pokladničný doklad za palivové drevo pre žiadateľku.

c)  Návrh na pridelenie dvojizbového bezbariérového bytu po rodine Moravčíkovej, ktorá k  31.10.2011  vypovedala  dohodou  nájomnú  zmluvu.   Podľa  VZN  č.1/2002  o nakladaní s  nájomnými   bytmi   pre   rodiny   a  občanov   s  ťažkým   zdravotným   postihnutím   sa bezbariérový byt prednostne prideľuje žiadateľovi s preukazom ZŤP a to na dobu 5 rokov. 

Nakoľko obec v súčasnosti  nemá žiadateľa  o byt  s preukazom ZŤP,  bola vybraná žiadosť p.Ľubice Žilovej, Tužina 454,  ktorej zlý zdravotný stav nasvedčuje tomu, že v blízkej dobe bude držiteľkou preukazu ZŤP (doložená lekárska správa). Žiadosť o pridelenie nájomného 
       bytu  bola  podaná  dňa  03.09.2008  evidovaná  pod  č. 554/2008.  Na základe odporúčania   
       komisie  obecné  zastupiteľstvo  schválilo  pridelenie dvojizbového bezbariérového bytu na 
       ulici  Družby  684/10,   Nedožery-Brezany  pre  p. Žilovú  Ľubicu,  Tužina  454.   Nakoľko 
       žiadateľka  nie je  v súčasnosti  držiteľkou  preukazu ZŤP,  nájomná  zmluva sa uzatvorí na 
       dobu troch rokov v zmysle VZN č. 1/2002.

       Ing. Bohuslav Znamenák, predseda komisie výstavby a územného plánovania, pôdneho, 
       lesného a vodného hospodárstva:

       Informoval o zasadnutí komisie dňa 11.10.2011, na ktorom boli riešené žiadosti:

       a)   Firma  Spotrebic  SK  s.r.o.,  ul. kpt. Jaroša  22,  Veľký  Šariš  požiadala  listom  zo dňa 
       25.07.2011 zaevidovanom pod č.453/2011  obecný úrad o prenájom časti priestorov bývalej 
       ZŠ  v  Nedožeroch-Brezanoch   na  skladové   účely   vo  výmere   cca  80 m².   Na  základe
       súhlasného   stanoviska   komisie   obecné  zastupiteľstvo  schválilo  prenájom  za  splnenia   
       nasledovných podmienok:
   - výška nájmu sa určuje na 25 Eur/m²/rok,
   - nájomná zmluvu sa uzatvára na dobu neurčitú s výpovednou lehotou 2 mesiace bez udania  
     dôvodu,  pričom  výpovedná lehota začína plynúť  prvým dňom mesiaca nasledujúceho po  
     doručení výpovede,
- prenajímateľ  môže  od  zmluvy  okamžite  odstúpiť,  ak  nájomca  napriek  opakovanej 
   písomnej výstrahe užíva predmet nájmu  v rozpore  s dohodnutým účelom a nepoužíva  
   predmet nájmu v súlade s podmienkami ustanovenými pre používanie predmetu nájmu, 
   pričom jeho konanie môže viesť k poškodeniu predmetu nájmu,
   - ak nájomca nezaplatil splatné nájomné do 30 dní od lehoty jeho splatnosti.

       V prípade ak prenajímateľ nebude akceptovať stanovenú výšku nájomného, starosta obce sa  
       oprávňuje vypísať ponukové konanie na prenájom predmetnej nehnuteľnosti

b)	P.Jozef Blaho, bytom ul.Hviezdoslavova 467/39, Nedožery-Brezany požiadal listom zo 
dňa 30.08.2011 zaevidovanom pod č.509/2011 obecný úrad:
- o vystavenie potvrdenia že stavba, ktorá je zameraná na GP č.37384678-13/2011 nachádzajúca  sa  na parcele  č. 1273/3  bola  postavená  pred  rokom  1976  a súčasne, že prístavba k rodinnému domu č.467 na parcele č.1273/2 bola takisto postavená pred rokom 1976. Starosta JUDr.Martin Mokrý informoval, že potvrdenie bolo žiadateľovi vystavené.
- o súhlas s evidenčným zápisom GP č.37384678-13/2011, ktorý bol žiadateľovi už takisto vydaný.
      - o zámenu pozemkov  par.č. 1109/7  a  par.č. 1273/4  o celkovej výmere 158 m², ktoré sú   
      o vlastníctve žiadateľa za pozemok par.č. 1272/2 o výmere 121 m², ktorý je vo vlastníctve 
      obce  Nedožery-Brezany  evidovaný  na  LV  č.1  k.ú.  Brezany.   Na  základe  súhlasného 
      stanoviska  komisie  obecné  zastupiteľstvo  schválilo  zámenu týchto pozemkov, nakoľko  
      pozemok vo vlastníctve obce sa nachádza vo dvore p.Jozefa Blahu a pozemky par.č.1109/7 
      a  par.č. 1273/4  sa nachádzajú  pod miestnou komunikáciou.  Poplatky spojené s vkladom 
      zámennej zmluvy do katastra nehnuteľností uhradí obec Nedožery-Brezany.

c)   Firma  VARES  s.r.o.,  Chalupkova 25,  Banská  Bystrica  požiadala  listom  zo  dňa   
26.08.2011  zaevidovanom  pod č. 507/2011 o vyjadrenie k projektu stavby  „Prepojenie  
KDS Kanianka – Lazany – Nedožery-Brezany“ optickým káblom. Obecné zastupiteľstvo súhlasilo s vyššie uvedeným projektom stavby.   

Mgr. Peter Chudý, predseda komisie životného prostredia a ochrany verejného poriadku:

       Informoval  o činnosti komisie,  ktorá od  posledného zasadnutia  obecného zastupiteľstva 
       neobdržala žiadny podnet a nezaoberala sa novými žiadnymi sťažnosťami. Napriek  tomu   
       sa zaoberala  úlohami  z predchádzajúcich  zasadnutí  a to riešenie zberu pneumatík, 
       riešenie čiernych  skládok,  kde  v súčasnosti  pri väčšom  rozsahu  čiernej skládky sa už 
       nejedná o priestupok ale o trestné konanie. V súčasnej dobe sa javí  ako neriešiteľný 
       problém bývalá skládka  TKO,  kde  z výsledkov  rozboru  vytekajúcej  vody  bolo zistené, 
       že v niektorých prípadoch sú niekoľko násobne prekročené povolené normované hodnoty 
       škodlivých látok. 
       Problémom  je získať  vyjadrenie  certifikovanej osoby, že tieto hodnoty sú prekročené, na 
       základe  čoho by bolo  možné  požiadať  o finančné  prostriedky,  resp. riešiť  skládku  ako 
       environmentálnu záťaž .
      
       P.Eva Kucharovičová, predsedníčka komisia pre rozvoj vzdelávania, kultúry, športu a 
       mládeže:
       
       Informovala  o akcii pod Vrbičkami –  Stretnutie troch generácií, ktorá bola organizovaná
       v spolupráci s Klubom dôchodcov. Ako členka rady občianskeho združenia K 2000, ktoré
       združuje 14 kolektívov  a 21 členov  zaoberajúcich sa kultúrou na Hornej Nitre predniesla   
       žiadosť  o poskytnutie  finančného  príspevku  na vydanie  publikácie  „Kultúra na Hornej 
       Nitre“,  ktorý by bol  poskytnutý na základe  zmluvy o reklame.  Obecné zastupiteľstvo na 
       základe  tejto  žiadosti  schválilo  finančný  príspevok  do výšky  100 Eur   pre  Občianske  
       združenie   K 2000   na  vydanie  publikácie  „Kultúra  na  Hornej  Nitre“,  ktorý  bude 
       poskytnutý na základe starostom podpísanej zmluvy o reklame.

      2. Informácia starostu a zástupcu starostu 

       Starosta JUDr. Martin Mokrý  informoval  o výmene  zrkadiel  na výjazde  z cesty vedľa 
       stavebnín  na hlavnú cestu. Ďalej informoval   o realizácii   asfaltového   povrchu   lesnej  
       cesty  z Brezian  v dĺžke  4,4  km prostredníctvom  Štátnych lesov.  
       Dňom  26.10.2011  začal  Slovenský  vodohospodársky podnik s čistením vodnej nádrže 
       Brezany a to jej postupným vypúšťaním. Konečný rozsah prác v súčasnosti ešte nie je 
       známy. Na základe tejto skutočnosti  bola odložená  realizácia odvodnenia pozemkov na 
       základe  žiadosti  p. Šimona  Klopana  a  to  vybudovaním  odvodňovacieho  rigolu  cez 
       komunikáciu.

       Ing. Silvester Hanuska,   zástupca   starostu   informoval   o vyčistení  regulovaného  toku 
       Rysného  potoka  v časti  obce  Nedožery  z iniciatívy  poslancov  Pavla Groma,  Ľudmily 
       Ľahkej a Evy Kucharovičovej s vynaložením minimálnych finančných prostriedkov, ďalej 
       bol vyčistený  Breziansky kanál  na Tajovského ulici a jarok vedľa p. Štefíčka v časti obce 
       Nedožery, kde sa uvažuje s jeho úpravou tak, aby bol vyústený do rieky Nitry cez zasypaný 
       kanál vedľa poľnej cesty, ktorá je vo vlastníctve PD Horná Nitra Nedožery-Brezany. 
       V dňoch 17. až 21.10.2011 bol vybudovaný na pohrebisku v časti obce Brezany chodník zo 
       zámkovej dlažby medzi jestvujúcimi hrobovými miestami v dĺžke cca 60 m s napojením na 
       existujúci asfaltový chodník.

      K bodu 10 - Diskusia

      V diskusii vystúpili občania:

      Ing. Eugen Šimo  –  opätovne  upozornil  na  bývalú  skládku  TKO,  ktorá  prestavuje 
      environmentálnu záťaž pre obec, nakoľko niektoré namerané hodnoty škodlivých látok 
      nachádzajúcich sa vo vytekajúcej kvapaline niekoľkonásobne prekračujú povolené hodnoty. 
      Táto vytekajúca kvapalina ohrozuje aj rieku Nitru. Plochu nachádzajúcu sa nad smetiskom     
      nie  je možné  využiť  na výsadbu  stromčekov,  nakoľko  jej  rekultivácia nebola vykonaná 
      v dostatočnej kvalite. Do roku 2027 sa má štát vysporiadať  s environmentálnymi záťažami, 
      na čo je vyčlenených 0,5 miliardy Eur z euro fondov. Bolo by dobré prizvať na  spoluprácu 
      Mgr.  Zuzanu  Fricovú,  ktorá  má  vyštudovanú  vysokú  školu  so  zameraním  na  životné 
      prostredie  a s jej  pomocou  sa  dostať  do  monitoringu  a získať  finančné  prostriedky  z 
      euro fondov  na  zrekultivovanie  a zazelenenie  plochy nad smetiskom, kde by mohol byť
      vybudovaný lesopark.
      Informoval sa na stav spracovania Monografie obce, nakoľko do tejto doby ho nikto v tejto  
      veci  nekontaktoval,  ním  boli  odovzdané  materiály  a doposiaľ  nebolo zvolané stretnutie 
      autorov na prípadné doplnenie materiálov a na ich prerokovanie,  z čoho  pre neho vyplýva, 
      že do textov už nebudú môcť vstúpiť. Vysvetlenie podala poslankyňa p.Eva Kucharovičová.
      Okrem  iného  uviedla,  že slávnostný  krst knihy bude  13.decembra 2011  o 16:30 hod., na 
      ktorý budú pozvaní všetci zostavovatelia tejto monografie.
     
      P. Dana Karpišová  –  požiadala  starostu  aby  zabezpečil  odpojenie káblovej televízie a 
      zosilovača  z rodinného  domu,  v  ktorom  býva  spolu  so svojou  mamou  p. Filoménou 
      Humajovou.  Starosta  prisľúbil,  že  s  uvedenou  požiadavkou  bude  kontaktovať 
      prevádzkovateľa.

      Ing. Ján Šimo  –  požiadal,  aby  prevádzkovateľ  káblovej  televízie  zverejnil  zoznam 
      vysielaných  frekvencií.  Starosta  prisľúbil po dodaní zoznamu prevádzkovateľom jeho  
      zverejnenie  na  úradnej  tabuli a na internetovej stránke obce. 
      Takisto spomenul plochu nad smetiskom, ktorá je zdevastovaná, nevyužitá a bolo  by dobré  
      získať  nejaké  finančné  prostriedky na je zrekultivovanie, nakoľko po viacerých  pokusoch  
     sa ju  nepodarilo  doposiaľ  zalesniť.  Poukázal  na  skutočnosť,  že v  územnom  pláne  obce 
      je  navrhnutá  protipovodňová  hrádzka  na   Rysnom  potoku,  ktorá  by  sa  dala  využiť  na  
      zriedenie vytekajúcej kvapaliny zo smetiska.  Starosta požiadal Ing. Jána Šimu, aby túto vec 
      pripomienkoval k územnému plánu obce. Ing. Ján Šimo zdôraznil, že touto vecou by sa 
      mala  zaoberať a pripomienkovať hlavne komisia ochrany životného prostredia. 
 
      P.  Filoména  Humajová  –   pripomenula,  že  problém  káblovej  televízie  nanášala  na 
      predchádzajúcich zastupiteľstvách a doposiaľ nebol riešený. Jej ďalší diskusný príspevok 
      bol zameraný na zasadnutie obecného zastupiteľstva dňa 31.08.2011, v ktorom podporila 
      návrh poslanca Mgr.Petra Chudého na zakúpenie diktafónu na takéto verejné zasadnutia, 
      v  čom ju utvrdili správy,  že sa pokúšala  presadiť  svojho syna za predsedu futbalového 
      oddielu TJ Družstevník Horná Nitra. Vyjadrila názor, že by bolo účelnejšie dať finančné 
      prostriedky určené pre futbalový oddiel na opravu chodníkov v obci.
      Ďalej sa pýtala niektorých občanov, ktorí chodievali na zasadnutia obecného zastupiteľstva, 
      prečo teraz nechodia.  Ich odpoveď bola,  že ich nikto  nepozýva,  že starosta obce dáva len 
      oznam  že na základe  zákona  zvoláva  zasadnutie   obecného zastupiteľstva na deň, hodinu 
      a oboznámi občanov s programom zasadnutia. Predtým boli občania pozývaní na zasadnutie  
      a preto je teraz nízka účasť. 

      Na  vystúpenie   reagoval   zástupca   starostu,   ktorý   uviedol   že  zvolávanie   obecného 
      zastupiteľstva musí byť v súlade so zákonom, každé zasadnutie je verejné a kto má záujem 
      tak  sa zasadnutia  zúčastní  a nikoho  nie  je  potrebné  osobitne  pozývať.   Na  zvolávanie 
      obecného zastupiteľstva reagovala aj poslankyňa p. Eva Kucharovičová, ktorá potvrdila, že 
      zvolanie  musí byť  v súlade  so zákonom  a pozvánka  je vždy zverejnená na úradnej tabuli 
      a takisto aj na internetovej stránke obce. 
      Ohľadom  situácie  vo futbalovom  oddiele sa zástupca starostu vyjadril, aby táto otázka už 
      viac  nebola riešená  na  obecnom  zastupiteľstve,  nakoľko toto  je plne v kompetencii jeho
      výboru. Ponuku Ing.Jaroslava Humaja pracovať vo výbore tlmočil predsedovi výboru. 
      Starosta obce reagoval  na vystúpenie tým, že v novom  roku si chce urobiť kvalifikáciu na 
      trénovanie  žiakov,  žiaci  majú  záujem  o futbal  a v súčasnosti   trénuje cca  37 žiakov. Je
      potrebné  vzbudiť záujem  s dodržaním určitého rešpektu,  čo podporila svojim vystúpením 
      aj  p. Eva Pekárová.
      
      P. Marián Flimel – ako obec do dnešného dňa konala ohľadom čiernej stavby rodinného 
      domu  p. Kataríny Richterovej  a prístupovej komunikácie k tomuto domu, nakoľko ako 
      občana, ktorý má vedľa pozemok  sa ho táto vec dotýka.  Starosta JUDr. Martin Mokrý 
      uviedol,  že stavebník  je riešený  v priestupkovom konaní a vyzvaný na ukončenie prác. 
      P.  Marián  Flimel  uviedol,  že  stavebník  naďalej  pokračuje  v prácach  na prístupovej 
      komunikácii  navezením  asfaltovej drviny,  čo je v rozpore  s projektom a znehodnocuje   
      aj jeho pozemok.  Starosta uviedol,  že stavebníkovi môže byť opätovne udelená  pokuta   
      a bude  zahájený  štátny  stavebný dohľad. Pokiaľ mu týmto konaním vznikla škoda, túto  
      si môže uplatniť v súdnom konaní.
      Ďalej sa informoval, či motorové vozidlo vo vlastníctve obce má platnú STK a kedy bude 
      odpredané. Starosta uviedol, že o odpredaji rozhodnú poslanci obecného zastupiteľstva na 
      základe vypracovaného znaleckého posudku v súlade s platným zákonom o majetku obcí.
                                               
      K bodu 11  - Záver

      Zasadnutie obecného zastupiteľstva  ukončil a prítomným poďakoval za účasť starosta                
      JUDr. Martin  Mokrý.                                                       

       Zapisovateľ:  Ing. Silvester Hanuska

                                                                                                                            
       Overovatelia: Ing. Pavol Cipov 

                              Ing. Bohuslav Znamenák           

                                                                                                            JUDr. Martin  Mokrý
                                                                                                                   starosta obce